laion/Wikipedia-Exotic huggingface dataset:
হুসাইন হুতাক

শাহ হুসাইন হুতাক, (পশতু, দারি, উর্দু, আরবি: ‌شاه حسين هوتک) ছিলেন হুতাক রাজবংশের পঞ্চম ও শেষ শাসক। তিনি প্রথম হুতাক শাসক মীরওয়াইস হুতাকের পুত্র। জাতিগতভাবে তিনি গিলজি গোত্রের একজন পশতুন ছিলেন। তার ভাই মাহমুদ হুতাক ১৭২৫ খ্রিষ্টাব্দে মারা যাওয়ার পর তিনি শাসনভার লাভ করেন। তিনি পশতু ভাষার একজন কবিও ছিলেন। তার চাচাত ভাই আশরাফ হুতাক ইসফাহান থেকে অধিকাংশ পারস্য শাসন করেছেন। অন্যদিকে হুসাইন হুতাক কান্দাহার থেকে বর্তমান আফগানিস্তান শাসন করেছেন। আশরাফ হুতাক ১৭২৯ খ্রিষ্টাব্দে মারা যান। ফলে পারস্যে হুতাক শাসন অল্প সময়ের মধ্যে সমাপ্ত হয়। কিন্তু আফগানিস্তানে হুতাক শাসন বজায় ছিল। ১৭৩৮ খ্রিষ্টাব্দে নাদির শাহ এই অঞ্চল জয় করেন। ১৭৪৭ খ্রিষ্টাব্দে শেষ আফগান সাম্রাজ্য স্থাপন ও আধুনিক আফগানিস্তানের পূর্বসূরি রাষ্ট্র প্রতিষ্ঠার পূর্বে এটি ছিল একটি সংক্ষিপ্ত বিরতিকাল। হুতাক সাম্রাজ্য আফগানিস্তানের ইতিহাস Mujtaba, Bahaudin Ghulam; Sayed Tayeb Jawad (২০০৬)। Afghanistan: Realities of War and Rebuilding। Ilead Academy। পৃষ্ঠা 10। আইএসবিএন 9780977421114। সংগ্রহের তারিখ ২০১০-০৮-২২।  Vogelsang, Willem (২০০২)। The Afghans। Wiley Blackwell। পৃষ্ঠা 224। আইএসবিএন 0-631-19841-5। সংগ্রহের তারিখ ২০১০-০৮-২২।  "AN OUTLINE OF THE HISTORY OF PERSIA DURING THE LAST TWO CENTURIES (A.D. 1722–1922)"। Edward G. Browne। London: Packard Humanities Institute। পৃষ্ঠা 31। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০১০-০৯-২৪।  "Last Afghan empire"। Louis Dupree, Nancy Hatch Dupree and others। Encyclopædia Britannica Online। সংগ্রহের তারিখ ২০০৯-১০-১৭।  "AFGHANISTAN x. Political History"। D. Balland। Encyclopædia Iranica। সংগ্রহের তারিখ ২০১০-০৯-২৫।  Houtsma, Martijn Theodoor (১৯৮৭)। E.J. Brill's first encyclopaedia of Islam 1913–1936। 2। BRILL। পৃষ্ঠা 146। আইএসবিএন 9789004097964। সংগ্রহের তারিখ ২০১০-০৯-২৫।  উইকিমিডিয়া কমন্সে হুসাইন হুতাক সংক্রান্ত মিডিয়া রয়েছে। An Outline Of The History Of Persia During The Last Two Centuries (A.D. 1722–1922) ওয়েব্যাক মেশিনে আর্কাইভকৃত ১১ অক্টোবর ২০১৭ তারিখে Hotak Rule
আলি শাহ দুররানি

সুলতান আলি শাহ দুররানি ছিলেন দুররানি সাম্রাজ্যের শাসক। ১৮১৮ থেকে ১৮১৯ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার ভাই আইয়ুব শাহ দুররানির হাতে তিনি ক্ষমতাচ্যুত হন। Timur Shah, ruler of Afghanistan Britannica – Timur Shah (ruler of Afghanistan
আইয়ুব শাহ দুররানি

আইয়ুব শাহ দুররানি ছিলেন আফগানিস্তানের শাসক। ১৮১৯ থেকে ১৮২৩ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার শাসনামলে কাশ্মির হাতছাড়া হয় এবং তা ভারতের ইতিহাসে নতুন অধ্যায় সৃষ্টি করে। ১৮২৩ খ্রিষ্টাব্দে বারাকজাইদের হাতে তিনি বন্দী হন। ফলে দুররানি সাম্রাজ্যের সমাপ্তি ঘটে। মুক্তি লাভের পর তিনি পাঞ্জাবে পালিয়ে যান। সেখানে ১৮৩৭ খ্রিষ্টাব্দে তিনি মৃত্যুবরণ করেন। [১]
মুহাম্মদ আজম খান (আফগানিস্তানের আমির)

মুহাম্মদ আজম খান (পশতু: محمد عظم خان) ছিলেন আফগানিস্তানের আমির। ১৮৬৭ খ্রিষ্টাব্দের ৭ অক্টোবর থেকে ১৮৬৮ খ্রিষ্টাব্দের ২১ ফেব্রুয়ারি পর্যন্ত তিনি আমির ছিলেন। তিনি দোস্ত মুহাম্মদ খানের দ্বিতীয় পুত্র। তার ভাই ও পূর্ববর্তী শাসক মুহাম্মদ আফজাল খান মৃত্যুবরণ করার পর তিনি ক্ষমতা লাভ করেন। আজম খানের মৃত্যুর পর শের আলি খান পুনরায় আফগানিস্তানের আমির হন। আজম খান জাতিগতভাবে বারাকজাই গোত্রীয় পশতুন ছিলেন। আফগানিস্তানের বাদশাহদের তালিকা Hamid। "Afghanistan Monarchs"। afghanistantourism.net। ২০১২-০৩-২৭ তারিখে মূল থেকে আর্কাইভ করা। সংগ্রহের তারিখ ২০১১-০৭-১৩।  Wahid Momand। "Leaders"। Afghanland.com। ২০১১-০৭-০৯ তারিখে মূল থেকে আর্কাইভ করা। সংগ্রহের তারিখ ২০১১-০৭-১৩।  উইকিমিডিয়া কমন্সে মুহাম্মদ আজম খান (আফগানিস্তানের আমির) সংক্রান্ত মিডিয়া রয়েছে।
থাইল্যান্ড জাতীয় মহিলা ক্রিকেট দল

থাইল্যান্ড জাতীয় মহিলা ক্রিকেট দল থাইল্যান্ডের পক্ষে মহিলাদের আন্তর্জাতিকে প্রতিনিধিত্বকারী ক্রিকেট দল। থাইল্যান্ড ক্রিকেট সংস্থা কর্তৃক দলটি পরিচালিত হয়। দলের বর্তমান অধিনায়ক হিসেবে রয়েছেন সোর্নারিন তিপ্পোচ ও কোচের দায়িত্বে রয়েছেন জনক গামাগে। জুলাই, ২০০৭ সালে মালয়েশিয়ায় অনুষ্ঠিত এসিসি মহিলাদের প্রতিযোগিতায় দলটি অংশগ্রহণ করে। ৬ জুলাই, ২০০৭ তারিখে বাংলাদেশের বিপক্ষে তাদের অভিষেক ঘটে। তবে দুই খেলার প্রত্যেকটিতেই বাংলাদেশের কাছে হেরে যায় তারা। হংকং, মালয়েশিয়া ও নেপালের ন্যায় তারাও প্রথম রাউন্ড থেকেই বিদায় নেয়। এশিয়ান ক্রিকেট কাউন্সিল কর্তৃক আয়োজিত প্রতিযোগিতার বাইরে ২০১৩ সালের বিশ্ব টুয়েন্টি২০ বাছাইপর্বে খেলে যাতে তারা আট দলের মধ্যে পঞ্চম স্থান দখল করে। তবে, ২০১৫ সালের প্রতিযোগিতায় স্বাগতিক হিসেবে তারা কেবলমাত্র নেদারল্যান্ডের বিপক্ষে স্বান্তনাসূচক খেলায় জয় পেয়ে সপ্তম হয়। ফেব্রুয়ারি, ২০১৭ সালে শ্রীলঙ্কায় অনুষ্ঠিত বিশ্বকাপের বাছাইপর্বে ভারতের বিপক্ষে থাইল্যান্ড মুখোমুখি হয়। এটিই তাদের প্রথম ৫০-ওভারের খেলা ছিল। খেলায় তারা ৯ উইকেটে পরাজিত হয়। ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত থাইল্যান্ড মহিলা দলের সদস্যদের তালিকা নিম্নরূপ: সোর্নারিন তিপ্পোচ (অঃ) নত্তায়া বুচাতম নারুমল চাইওয়াই (উইঃ) নত্তাকান চান্তাম রোসেনান কানোহ নন্নাপাট কঞ্চারোঙ্কাই (উইঃ) সুলিপর্ন লাওমি সোরিয়া লাতেহ রত্নাপর্ন পাগাংলার্ড সিরিন্ত্রা সায়েংসাকাওরাত সাইনামিন সাইনিয়া রত্তনা স্যাংসোমা শাগুফতা আরউই চানিডা সুত্তিরুয়াং মে, ২০১৬ সালে শ্রীলঙ্কার সাবেক ফাস্ট বোলার জনক গামাগেকে দলের প্রধান কোচ হিসেবে নিযুক্ত করা হয়। ২০১০: প্রথম রাউন্ড ২০১৪: কোয়ার্টার-ফাইনাল ২০২০: প্রথম রাউন্ড Thailand lose warm-ups ওয়েব্যাক মেশিনে আর্কাইভকৃত ৩ মার্চ ২০১৬ তারিখে by Andrew Nixon, 8 July 2007 at CricketEurope "India favourites in lopsided tournament"। ESPN Cricinfo। সংগ্রহের তারিখ ৮ ফেব্রুয়ারি ২০১৭।  "ICC Women's World Cup Qualifier, 6th Match, Group A: India Women v Thailand Women at Colombo (CCC), Feb 8, 2017"। ESPN Cricinfo। সংগ্রহের তারিখ ৮ ফেব্রুয়ারি ২০১৭।  "Thailand Women Women Squad: Players"। ESPN Cricinfo। সংগ্রহের তারিখ ১৯ ফেব্রুয়ারি ২০১৭।  Janak Gamage quits as Bangladesh Women coach
রেডিও ভূমি

রেডিও ভূমি বাংলাদেশের একটি বেসরকারি রেডিও স্টেশন। এটি গানচিল মিডিয়া লিমিটেডের মালিকানাধীন একটি প্রতিষ্ঠান। গানচিল মিডিয়া লিমিটেড ইমপ্রেস টেলিফিল্মের একটি অঙ্গ প্রতিষ্ঠান। রেডিও ভূমি এফএম ৯২.৮ যাত্রা শুরু করে ২০১২ সালের ৩০শে সেপ্টেম্বর। যাত্রার উদ্দেশ্য ছিল শুদ্ধ বাংলা সংস্কৃতির উৎকর্ষ সাধনের প্রয়াস। বাংলাদেশের বেতার কেন্দ্রের তালিকা বাংলাদেশের টেলিযোগাযোগ ব্যবস্থা বাংলাদেশ বেতার "Welcome to Impress Group | Leading and well-regarded conglomerate with established brand presence in Bangladesh from 1978"। www.impress-group.org। সংগ্রহের তারিখ ২০২১-০৯-২৪।
লতাচাপলী ইউনিয়ন

লতাচাপলী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন। বাংলাদেশের দ্বিতীয় বৃহত্তম সমুদ্র সৈকত কুয়াকাটা এই ইউনিয়নে অবস্থিত। লতাচাপলী ইউনিয়নের আয়তন ১৫,৫৪৪ একর। লতাচাপলী ইউনিয়ন কলাপাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি একটিমাত্র মৌজা নিয়ে গঠিত এবং মোট গ্রাম ২৫টি। ২০১১ সালের আদমশুমারি অনুযায়ী লতাচাপলী ইউনিয়নের মোট জনসংখ্যা ২৫,৯২৫ জন। এর মধ্যে পুরুষ ১৩,৩২৭ জন এবং মহিলা ১২,৫৯৮ জন। মোট পরিবার ৫,৮৭২টি। ২০১১ সালের আদমশুমারি অনুযায়ী লতাচাপলী ইউনিয়নের সাক্ষরতার হার ৫৩.৫%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদ্রাসা, ৫টি সরকারি প্রাথমিক বিদ্যালয় ও ১৪টি নিবন্ধিত বেসরকারি প্রাথমিক বিদ্যালয় রয়েছে। কুয়াকাটা সমুদ্র সৈকত মিশ্রিপাড়া বৌদ্ধ বিহার এবং দক্ষিণবঙ্গের অন্যতম শিক্ষা প্রতিষ্ঠান দারুল উলুম কেরাতুল কোরআন কওমি মাদ্রাসা অবস্থিত দোভাষীপাড়াতে। কলাপাড়া উপজেলা মহিপুর থানা পটুয়াখালী জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৭ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
নিউ ইয়র্ক স্টেট রুট ১৬৪

নিউ ইয়র্ক স্টেট রুট ১৬৪(সংক্ষেপে- এনওয়াই ১৬৪) যুক্তরাস্ট্রের একটি মহাসড়ক। সড়কটির পুরোটাই নিউ ইয়র্ক -এর উত্তর-পূর্বাঞ্চলীয় পুটনাম শহরের প্যাটিনসনে অবস্থিত। এটি একটি ছোট, দুই-লেনের ফিরতি সড়ক, যা কোন বড় জনবহুল এলাকা অতিক্রম করেনি। এটি সাধারনত এনওয়াই ৩১১ এবং এনওয়াই ২২ এর সংযোগ সড়ক হিসেবে ব্যবহৃত হয়। এনওয়াই ১৬৪ দিয়ে দ্রুততম সময়ে ইন্টারস্টেট ৮৪(আই ৮৪) থেকে এনওয়াই ৩১১ হয়ে পুটনাম লেক এলাকায় যাওয়া যায়। সড়কটি ১৯৩০ সালে এনওয়াই ৩১২ হিসেবে ডিজাইন করা হয়, পরবর্তীতে এনওয়াই ২১৬ নামে পরিচিত হয়। এনওয়াই ১৬৪, ১ জানুয়ারি, ১৯৭০ সালে স্থাপিত হয়, পরবর্তীতে এনওয়াই ২১৬ এর সাথে এর সংযোগ বিচ্ছিন্ন করে দেওয়া হয়। পশ্চিমপ্রান্তে এনওয়াই ১৬৪, এনওয়াই ৩১১ থেকে বিচ্ছিন্ন যা আই-৮৪ থেকে অল্পদুরত্বের পথ। এটি মেট্রোনর্থ রেল সড়ককে তিনবার এবং দু'টি আন্ডারপাসকে অতিক্রম করে। রাস্তাটির উত্তরদিকে রয়েছে কিছু ছোট পাহাড়ের সারি যা আস্তে আস্তে দক্ষিণে বাঁক নেয়। অন্যদিকে সড়কটি পূর্বদিকে নেওয়ার কারণে টাউনার পল্লীতে কাউন্টি রুট ৬৪ অতিক্রম করে। কয়েকটি ছোট ছোট পাহাড়ের কারণে উত্তরে ম্যান্ডেলপন্ডে কিছু তীব্র বাঁক নিতে হয়, একই রকম কিছু বাঁক রয়েছে দক্ষিণের কর্হিনারলে। এনওয়াই ১৬৪ আস্তে আস্তে দক্ষিণ- দক্ষিণপূর্বে ঘুরে গিয়ে প্যাটিনসনের এনওয়াই ২২ এ মিলিত হয়, ইস্ট ব্রাঞ্চ কটন নদীর তীরে। নতুন করে সংখ্যায়নের স্বার্থে ১৯৩০ সালে বর্তমান এনওয়াই ১৬৪ কে ডিজাইন করা হয়। যখন ১৯৩৭ সালে এনওয়াই ৩১২ এর নাম দক্ষিণের একটা রাস্তায় স্থানান্তর করা হয়, তখন পূর্বের রাস্তাটি প্যাটিনসনের এনওয়াই ২১৬ এর বর্ধিতাংশে পরিনত হয়। যা এনওয়াই ৩১১, এনওয়াই ২৯২, এনওয়াই ৫৫ দিয়ে বর্তমান রুটের সাথে যুক্ত হয়। ১ জানুয়ারি ১৯৭০ সালে এনওয়াই ২১৬ কে বর্তমান দৈর্ঘ্যে কমিয়ে আনা হয়। তখন পৃর্বের এনওয়াই ৩১১ এবং এনওয়াই ২২ কে এনওয়াই ১৬৪ হিসেবে ঠিক করা হয়। পুরো রাস্তাটিই পুটনাম কাউন্টির প্যাটিনসনে অবস্থিত। গুগল (মে ৯, ২০০৮)। "overview map of NY 164" (মানচিত্র)। গুগল ম্যাপস। গুগল। সংগ্রহের তারিখ মে ৯, ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Road Map of New York (মানচিত্র)। General Drafting দ্বারা মানচিত্রাঙ্কন। Standard Oil Company of New York। ১৯৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) New York (মানচিত্র)। General Drafting দ্বারা মানচিত্রাঙ্কন। Standard Oil Company। ১৯৩৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) New York (মানচিত্র)। General Drafting দ্বারা মানচিত্রাঙ্কন। Standard Oil Company। ১৯৩৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) State of New York Department of Transportation (জানুয়ারি ১, ১৯৭০)। Official Description of Touring Routes in New York State (PDF)। সংগ্রহের তারিখ নভেম্বর ৫, ২০০৯।  উইকিমিডিয়া কমন্সে নিউ ইয়র্ক স্টেট রুট ১৬৪ সংক্রান্ত মিডিয়া রয়েছে। w:en:Template:Attached KML/New York State Route 164 KML is from Wikidata
আর্মড পুলিশ ব্যাটালিয়ন পাবলিক স্কুল ও কলেজ

আর্মড পুলিশ ব্যাটালিয়ন পাবলিক স্কুল ও কলেজ বাংলাদেশের বগুড়া শহরের একটি শিক্ষাপ্রতিষ্ঠান। সরাসরি আর্মড পুলিশ ব্যাটালিয়নের ব্যবস্থাপনায় পরিচালিত হয় এই উচ্চ-মাধ্যমিক পর্যায়ের বিদ্যালয়টি। এই কলেজটি রাজশাহী বিভাগের বগুড়া শহরের কেন্দ্রস্থল সাতমাথা থেকে প্রায় ০২ কিলোমিটার উত্তরে ভাষা সৈনিক গাজীউল হক সড়ক সংলগ্ন নিশিন্দারা আর্মড পুলিশ ব্যাটালিয়ন সদর দপ্তরের উত্তর পার্শ্বে প্রতিষ্ঠানটি অবস্থিত। ১৯৮৪ সালের ৫ ডিসেম্বর এই শিক্ষাপ্রতিষ্ঠানটির ভিত্তিপ্রস্তর স্থাপন করা হয় এবং ১৯৮৬ এর উদ্বোধন করা হয়। প্রতিষ্ঠার পর নিম্ন মাধ্যমিক পর্যায়ে ১৯৮৭ সালে, মাধ্যমিক পর্যায়ে ১৯৮৮ সালে এবং উচ্চ মাধ্যমিক পর্যায়ে ১৯৯৮ সালে স্বীকৃতি লাভ করে এবং স্কুল শাখা ১৯৯০ সালে ও কলেজ শাখা ২০০২ সালে এমপিও ভুক্ত হয়। "আর্মড পুলিশ ব্যাটালিয়ন পাকলিক স্কুল ও কলেজ, বগুড়া"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন ২০১৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৫।  "Overview"। A.P.Bn Public School & College, Nishindara, Bogra.। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৫।
মুহাম্মদ আফজাল খান

মুহাম্মদ আফজাল খান (১৮১১ – ৭ অক্টোবর ১৮৬৭; পশতু: محمد افضل خان) ছিলেন আফগানিস্তানের আমির। তিনি ১৮৬৫ থেকে ১৮৬৭ খ্রিষ্টাব্দ পর্যন্ত শাসন করেছেন। তিনি ছিলেন দোস্ত মুহাম্মদ খানের জ্যেষ্ঠ পুত্র। পিতার মৃত্যুর তিন বছর পর তিনি তার ভাই শের আলি খানের কাছ থেকে ক্ষমতা দখল করেছিলেন। আফজাল খানের মৃত্যুর পর মুহাম্মদ আজম খান আফগানিস্তানের আমির হন। আফজাল খান জাতিগতভাবে বারাকজাই উপজাতীয় পশতুন ছিলেন। আফজাল খানের তৃতীয় পুত্র আবদুর রহমান খান ১৮৮০ থেকে ১৯০১ খ্রিষ্টাব্দ পর্যন্ত আফগানিস্তানের আমির ছিলেন। আফগানিস্তানের বাদশাহদের তালিকা Afghanistan. Worldstatesmen.org. Retrieved on 2013-07-12. "সংরক্ষণাগারভুক্ত অনুলিপি"। ২৭ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৫।  উইকিমিডিয়া কমন্সে মুহাম্মদ আফজাল খান সংক্রান্ত মিডিয়া রয়েছে।
শের আলি খান

শের আলি খান (পশতু: شير علي خان )(আনুমানিক ১৮২৫ – ২১ ফেব্রুয়ারি ১৮৭৯) ছিলেন আফগানিস্তানের আমির। ১৮৬৩ থেকে ১৮৬৬ এবং ১৮৬৮ থেকে ১৮৭৯ খ্রিষ্টাব্দে মৃত্যুর আগ পর্যন্ত তিনি আমিরের দায়িত্বপালন করেছেন। তিনি দোস্ত মুহাম্মদ খানের তৃতীয় পুত্র।[তথ্যসূত্র প্রয়োজন] পিতার মৃত্যুর পর শের আলি খান ক্ষমতালাভ করেন। পরে তার বড় ভাই মুহাম্মদ আফজাল খান তার কাছ থেকে ক্ষমতা দখল করেন। শের আলি খান পুনরায় আমির হওয়ার আগ পর্যন্ত দুইপক্ষের লড়াই হয়েছে। যুক্তরাজ্য ও রাশিয়ার পারস্পরিক দ্বন্দ্বসংঘাত থেকে তিনি আফগানিস্তানকে নিরপেক্ষ রাখতে সচেষ্ট থাকলেও তাদের চাপের কারণে তার শাসনকাল বাধাগ্রস্ত হয়েছিল। ১৮৭৮ খ্রিষ্টাব্দে নিরপেক্ষতা নষ্ট হয় এবং দ্বিতীয় ইঙ্গ-আফগান যুদ্ধ শুরু হয়। ব্রিটিশরা কাবুলের দিকে যাত্রা করলে শের আলি খান রাশিয়ায় রাজনৈতিক আশ্রয়ের উদ্দেশ্যে কাবুল ত্যাগ করেন। তার পরে তার পুত্র মুহাম্মদ ইয়াকুব খান শাসনভার লাভ করেন। ১৮৭৯ খ্রিষ্টাব্দের ২১ ফেব্রুয়ারি তিনি মাজার-ই-শরিফে মৃত্যুবরণ করেন। শের আলি খানের সাথে পাকিস্তানের পোতোহার অঞ্চলের সম্পর্ক রয়েছে। তিনি তার এক মেয়েকে গাখার উপজাতির নেতা খান বাহাদুর রাজা জাহানদাদ খানের সাথে বিয়ে দিয়েছিলেন। স্বাধীনতার পর গাখার উপজাতি পাকিস্তানের অংশ হয়। আফগানিস্তানের বাদশাহদের তালিকা দ্য গ্রেট গেম Vogelsang, Willem (২০০২)। "16-War with Britain"। The Afghans। LONDON: Willey-Blackwell, John Willey & SOns, Ltd, UK.। পৃষ্ঠা 257। আইএসবিএন 978-1-4051-8243-0।  উইকিমিডিয়া কমন্সে শের আলি খান সংক্রান্ত মিডিয়া রয়েছে। Profile: Amir Sher Ali Khan
আজানগাছী সাহেব

মাওলানা সূফী মুফতী আজানগাছী সাহেব ( উর্দু: مولانا صوفی مفتی اذانگاچھی; ইংরেজি: Maulana Sufi Mufti Azangachhi Shaheb; হিন্দী: हज़रत मौलाना सूफी मूफ्ती अज़ानगाछी साहेब; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তিনি 'হাক্কানী আঞ্জুমান' তরিকার প্রচালক। আজানগাছী সাহেব হাওড়া জেলার আজানগাছী গ্রামে ১৮২৮ /১৮২৯ সালে জন্মগ্রহণ করেন। তার পিতার নাম রকিবউদ্দীন আহমদ ফারুকী। ১৯৩২ সালের ১৯ ডিসেম্বর কলকাতার বাগমারী এলাকায় তিনি মৃত্যুবরণ করেন। "Sufi Azangachi Saheb R.A"। ১২ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ 06 ডিসেম্বর 2015।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "এক নজরে হাক্কানী আঞ্জুমান হাক্কানী আঞ্জুমানের পরিচয়"। www.nganj24.com। 5 June 2013। ২০১৪-১২-৩১ তারিখে মূল থেকে আর্কাইভ করা। সংগ্রহের তারিখ 06 ডিসেম্বর 2015।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Abu Jafar। Muslim festivals in Bangladesh। Islamic Foundation, Bangladesh, 1980 -original from the University of California। পৃষ্ঠা 110।  Mohammed Abed (১০ জুন ২০০৯)। Hajarata Maolānā Ājānagāchi। Mau. Mohāmmada Mohasena Ālī, 1968 -original from the University of California।
জনক গামাগে

জনক চম্পিকা গামাগে (সিংহলি: ජනක් ගමගේ; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন। ১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত জনক গামাগে। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন। শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লীগে অংশ নিয়েছিলেন। ৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তার ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তার সেরা বোলিং পরিসংখ্যান ছিল। বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লীগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাকে থাইল্যান্ড দলের প্রধান কোচ হিসেবে নিযুক্ত করা হয়। "Janak Gamage"। www.cricketarchive.com। সংগ্রহের তারিখ ২০১১-০৬-৩০।  "Janaka Gamage's Cricinfo Profile"। Cricinfo। সংগ্রহের তারিখ 2015-12-7।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Gamage to coach Bangladesh Women"। Cricinfo। 2014-8-28। সংগ্রহের তারিখ 2015-12-7।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) Janak Gamage quits as Bangladesh Women coach কোচ ডেভিড ক্যাপেল শ্রীলঙ্কা জাতীয় ক্রিকেট দল বাংলাদেশ জাতীয় মহিলা ক্রিকেট দল ২০১৫ আইসিসি মহিলা বিশ্ব টুয়েন্টি২০ বাছাইপর্ব‎
আবদুল আজিজ হুতাক

শাহ আবদুল আজিজ হুতাক (মৃত্যু ১৭১৭) (পশতু: عبد العزیز هوتک) ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন। আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ‌ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে। মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পারস্যদেশীয় প্রশাসক গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন। ১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পারস্যদেশীয় ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন। সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে। আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন। আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে। হুতাক রাজবংশ আফগানিস্তানের ইতিহাস "সংরক্ষণাগারভুক্ত অনুলিপি"। ৯ এপ্রিল ২০০৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৫।  Ewans, Martin; Sir Martin Ewans (২০০২)। Afghanistan: a short history of its people and politics। New York: Perennial। পৃষ্ঠা 30। আইএসবিএন 978-0-06-050508-0। সংগ্রহের তারিখ ২০১০-০৯-২৭।  "AN OUTLINE OF THE HISTORY OF PERSIA DURING THE LAST TWO CENTURIES (A.D. 1722–1922)"। Edward Granville Browne। London: Packard Humanities Institute। পৃষ্ঠা 29। ২০১৭-১০-১১ তারিখে মূল থেকে আর্কাইভ করা। সংগ্রহের তারিখ ২০১০-১০-০১।  Otfinoski, Steven (২০০৪)। Afghanistan। Infobase Publishing। পৃষ্ঠা 8। আইএসবিএন 978-0-8160-5056-7। সংগ্রহের তারিখ ২০১০-০৯-২৭।  "Mir Wais Hotak (1709–1715)"। Nancy Hatch Dupree। ২০১০-১১-০৫ তারিখে মূল থেকে আর্কাইভ করা। সংগ্রহের তারিখ ২০১০-১০-০১।  Encyclopædia Britannica Online – Last Afghan empire
ডি. কে. জি. এস. ইউনাইটেড কলেজ

ডি. কে. জি. এস. ইউনাইটেড কলেজ, (ইংরেজি: D. K. G. S. United College) বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি স্নাতক পর্যায়ের বেসরকারি কলেজ। এটি ২০০৪ সালে প্রতিষ্ঠিত হয়। ডি. কে. জি. এস. ইউনাইটেড কলেজটি জাতীয় বিশ্ববিদ্যালয়ের অধিভূক্ত একটি শিক্ষাপ্রতিষ্ঠান। ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ২০০৪ সালে প্রতিষ্ঠা লাভ করে। কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে। ময়মনসিংহের বিশ্ববিদ্যালয় ও বিদ্যালয়গুলোর তালিকা
ডি. কে. জি. এস. আইমুন্নেছা বালিকা উচ্চ বিদ্যালয়

ডি. কে. জি. এস. আইমুন্নেছা বালিকা উচ্চ বিদ্যালয়, (ইংরেজি: D. K. G. S. Imunnesa Girls High School) বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৮৭ সালে প্রতিষ্ঠিত হয়। ডি. কে. জি. এস. আইমুন্নেছা বালিকা উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর অধিভূক্ত একটি শিক্ষাপ্রতিষ্ঠান। ডি. কে. জি. এস. আইমুন্নেছা বালিকা উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৮৭ সালে প্রতিষ্ঠা লাভ করে। বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে বিদ্যালয়টিতে মানবিক বিভাগ চালু আছে। ময়মনসিংহের বিশ্ববিদ্যালয় ও বিদ্যালয়গুলোর তালিকা https://www.sohopathi.com/d-k-gs-aymonnessa-girls-high-school/
দাপুনিয়া কাওয়ালটি ইসলামিয়া উচ্চ বিদ্যালয়

দাপুনিয়া কাওয়ালটি ইসলামিয়া উচ্চ বিদ্যালয়, (ইংরেজি: Dapunia Kawalti Islamia High School) বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহের অধিভূক্ত একটি শিক্ষাপ্রতিষ্ঠান। দাপুনিয়া কাওয়ালটি ইসলামিয়া উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৪৪ সালে প্রতিষ্ঠা লাভ করে। বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে। ময়মনসিংহের বিশ্ববিদ্যালয় ও বিদ্যালয়গুলোর তালিকা
সোহাগী ইউনিয়ন উচ্চ বিদ্যালয়

সোহাগী ইউনিয়ন উচ্চ মাধ্যমিক বিদ্যালয় হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়। সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে। ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন। স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।
এনজো স্তায়োলা

এনজো স্তায়োলা (জন্ম: ১৫ নভেম্বর ১৯৩৯) একজন ইতালীয় অভিনেতা। যিনি ১৯৪৮ সালে মাত্র সাত বছর বয়সে ভিত্তোরিও দে সিকা পরিচালিত লাদ্রি দি বিচিক্লেত্তে সিনেমায় আন্তোনিও রিচ্চির পূত্র ব্রুনো রিচ্চির ভূমিকায় অভিনয়ের জন্য সর্বাধিক পরিচিত এবং প্রশংসিত। এছাড়াও তিনি অন্যান্য সিনেমাতেও অভিনয় করেছেন । সাইকেল চোর (১৯৪৮) দ্যা রিটার্ন অব ডন ক্যামিলো (১৯৫৩) দ্যা বেয়ারফুট কন্টেসা (১৯৫৪) Enrico Lancia, Roberto Poppi (১৯৯৬)। Dizionario del cinema italiano: Gli artisti. Gli attori dal 1930 ai giorni nostri (ইতালীয় ভাষায়)। Gremese Editore, 2003। আইএসবিএন 8884402697।  ইন্টারনেট মুভি ডেটাবেজে এনজো স্তায়োলা  (ইংরেজি)
ময়মনসিংহের শিক্ষাপ্রতিষ্ঠানের তালিকা

ময়মনসিংহ শহরের বিভিন্ন শিক্ষাপ্রতিষ্ঠানসমূহের একটি তালিকা দেয়া হল। জনসংখ্যা বৃদ্ধির সাথে সাথে এই শহরে শিক্ষাপ্রতিষ্ঠানের সংখ্যাও বাড়ছে। জামিয়া আরাবিয়া আশরাফুল উলুম বালিয়া জামিয়া ইসলামিয়া মোমেনশাহী জামিয়া ফয়জুর রহমান(র), বড় মসজিদ ময়মনসিংহ। জামিয়া আরাবিয়া মাখজানুল উলুম, তালতলা, মোমেনশাহী। জামিয়া আরাবিয়া মিফতাহুল উলুম, মাসকান্দা, মোমেনশাহী। জামিয়া আশরাফিয়া, খাগডহর, মোমেনশাহী। জামিয়া শায়খ আবদুল মোমিন রহ., মধ্য বাড়েরা, সদর, মোমেনশাহী। জামিয়াতুস সুন্নাহ মোযাহিরুল উলূম, শিকারীকান্দা, মোমেনশাহী। আল জামিয়াতুল আশরাফিয়া দারুস সালাম, আকুয়া মোড়ল বাড়ি, সদর, মোমেনশাহী। জামিয়া গাফুরিয়া দারুসসুন্নাহ, ইসলামপুর, ঈশ্বরগঞ্জ, ময়মনসিংহ। জামিয়া আরাবিয়া ইসলামিয়া (তিন রাস্তার মোড়) সুতিয়াখালী, সদর, মোমেনশাহী। জামিয়া মাহমুদিয়া চরখরিচা, সদর, মোমেনশাহী । জামিয়া মাহমুদিয়া দারুসসালাম,সোহাগী, ঈশ্বরগঞ্জ, ময়মনসিংহ। মুহিব্বীয়া তালীমুস সুন্নাহ মাদরাসা, পাঁচবাগ, পাগলা, গফরগাঁও, ময়মনসিংহ। জামিয়া জাহিদিয়া সদর, ময়মনসিংহ।